

Obec Jastrabá č. 130, 967 01 Kremnica Hodnotiaca správa 2014

IČO: 00320714

**Hodnotiaca správa k plneniu**

**Programového rozpočtu Obce Jastrabá**

**za rok 2014**

V Jastrabej, dňa 11. mája 2015

Finančné hospodárenie Obce Jastrabá sa riadilo podľa schváleného rozpočtu na rok 2014.

Rozpočet obce bol rozdelený do 8 programov.

1. Miestna samospráva – plánovanie, manažment, kontrola
2. Miestne komunikácie
3. Odpadové hospodárstvo
4. Bezpečnosť, právo a poriadok

Podprogram: 4.1 požiarna ochrana

1. Kultúra a šport
2. Vzdelávanie
3. Prostredie pre život

Podprogram: 7.1 verejné osvetlenie

* 1. správa obecných priestranstiev a zelene
  2. zásobovanie vodou

1. Podpora všeobecne prospešných služieb

Podprogram: 8.1 – Rímsko-katolícka cirkev, farnosť Jastrabá

* 1. – Obecný cintorín a dom smútku

1. **Program 01. Miestna samospráva – plánovanie, manažment, kontrola**

Program zahŕňa plánovanie rozvoja obce, manažment obce na čele so starostom obce, činnosť obecného úradu, obecného zastupiteľstva, odborných komisií, kontrolu hospodárnosti obce a jeho činnosti kontrolórom obce, finančnú a rozpočtovú politiku obce, propagáciu a prezentáciu a všetky ostatné činnosti na úseku plánovania, manažmentu a kontroly smerujúce k naplneniu dlhodobej vízie Obce Jastrabá.

V rámci výdavkov miestnej samosprávy sleduje obec výdavky na mzdy a odvody zamestnancov obecného úradu a starostu obce, odmeny na dohody o prácach vykonávaných mimo pracovného pomeru, odmeny poslancov OZ. Okrem toho výdavky na tovary a služby, v tom napríklad telekomunikačné služby, poštovné, rôzny bežný materiál, poistné, školenia, reprezentačné, energie, nákup drobnej výpočtovej techniky, benzín, členské príspevky a podobne.

|  |  |  |  |
| --- | --- | --- | --- |
| Rozpočet | Upravený rozpočet | Čerpanie rozpočtu | % plnenia |
| 77.030,00 | 80.865,00 | 85.712,33 | 105,99 |

1. **Program 02. Miestne komunikácie**

Program miestne komunikácie zahŕňa všetky činnosti obce súvisiace s údržbou a opravou komunikácií, t. j. bežnú a zimnú údržbu, opravy výtlkov a pod. Finančné prostriedky boli využité na bežné výdavky na vysprávku MK, ktorú vykonala Banskobystrická regionálna správa ciest v hodnote 1.227,60 Eur a 1.198,58 Eur a kapitálové výdavky na rekonštrukciu MK – časť Majer, ktorú vykonala firma PAP HAUS v hodnote 3.000,- Eur.

|  |  |  |  |
| --- | --- | --- | --- |
| Rozpočet | Upravený rozpočet | Čerpanie rozpočtu | % plnenia |
| 1500 | 5800 | 5552,36 | 95,73 |

1. **Program 03. Odpadové hospodárstvo**

Program odpadové hospodárstvo predstavuje činnosti a aktivity Obce Jastrabá v oblasti nakladania s odpadmi v komplexnej podobe, t. j. zber a odvoz komunálneho odpadu od nakladania s odpadmi v komplexnej podobe, t. j. zber a odvoz komunálneho odpadu od fyzických a právnických osôb na skládku odpadu a jeho likvidáciu, separáciu odpadu. Finančné prostriedky predstavujú bežné výdavky na zber, odvoz, likvidáciu a separáciu tohto odpadu.

|  |  |  |  |
| --- | --- | --- | --- |
| Rozpočet | Upravený rozpočet | Čerpanie rozpočtu | % plnenia |
| 13.700 | 13.700 | 13.209,87 | 96,42 |

1. **Program 04. Bezpečnosť, právo a poriadok**

**Podprogram 4.1 – Ochrana pred požiarmi**

Podprogram je zameraný na ochranu pred požiarmi v obci. Finančné prostriedky zahŕňajú bežné výdavky na údržbu a prevádzku požiarnej zbrojnice.

|  |  |  |  |
| --- | --- | --- | --- |
| Rozpočet | Upravený rozpočet | Čerpanie rozpočtu | % plnenia |
| 200 | 100 | 2,00 | 2 |

1. **Program 05. Kultúra a šport**

Program kultúra a šport predstavuje organizáciu a podporu kultúrnych akcií a aktivít v obci zameraných na rozvoj športu a kultúry. Finančné prostriedky predstavujú bežné výdavky ako napríklad dotáciu pre futbalový klub ŠK Jastrabá, dotáciu pre Slovenský skauting – zbor lesná zmes Jastrabá, bežné výdavky na energie, údržbu, organizáciu kultúrnych podujatí, nákup darčekov jubilantom a pod.

|  |  |  |  |
| --- | --- | --- | --- |
| Rozpočet | Upravený rozpočet | Čerpanie rozpočtu | % plnenia |
| 11.530 | 12.130 | 10.471,52 | 86,33 |

1. **Program 06. Vzdelávanie**

Program vzdelávanie predstavuje starostlivosť o najmenších obyvateľov Obce Jastrabá v komplexnej podobe (MŠ, ŠJ, ŠK, ZŠ). Finančné prostriedky predstavujú plánované bežné výdavky – transfery na originálne a prenesené kompetencie, poistné budovy ZŠ s MŠ, údržba budovy, úhrada stravného pre deti v hmotnej núdzi (z dotácie z ÚPSVaR), príspevok na nákup školských potrieb (z dotácie z ÚPSVaR) a pod.

|  |  |  |  |
| --- | --- | --- | --- |
| Rozpočet | Upravený rozpočet | Čerpanie rozpočtu | % plnenia |
| 239.907 | 241.957 | 266.393,96 | 110,10 |

1. **Program 07. Prostredie pre život**

Program prostredie pre život zahŕňa činnosti a aktivity obce pre zabezpečenie príjemného, čistého, atraktívneho a bezpečného prostredia pre život obyvateľov. V rámci tohto programu sú zabezpečované a financované podprogramy „Verejné osvetlenie“ a „Správa obecných priestranstiev a zelene“.

**Podprogram 7.1 Verejné osvetlenie**

Finančné prostriedky predstavujú plánované bežné výdavky určené na energie a údržbu verejného osvetlenia.

Vyššie čerpanie rozpočtu bolo v položke 635006 – údržba verejného osvetlenia v dôsledku vyššej poruchovosti VO.

|  |  |  |  |
| --- | --- | --- | --- |
| Rozpočet | Upravený rozpočet | Čerpanie rozpočtu | % plnenia |
| 2112 | 2112 | 2540,48 | 120,29 |

**Podprogram 7.2 správa obecných priestranstiev a zelene**

V rámci programu je zabezpečovaná čistota, údržba a starostlivosť o verejné priestranstvá a verejnú zeleň. Finančné prostriedky predstavujú bežné výdavky na kosačku – údržbu, náhradné diely, benzín do kosačky, lanká, olej a pod.

|  |  |  |  |
| --- | --- | --- | --- |
| Rozpočet | Upravený rozpočet | Čerpanie rozpočtu | % plnenia |
| 500 | 850 | 995,79 | 117,15 |

**Podprogram 7.3 – Zásobovanie vodou**

Podprogram zahŕňa bežné výdavky spojené so zásobovaním vodou – údržba vodovodu. V roku 2014 sa z rozpočtu, určeného na uvedené výdavky, nečerpalo nič.

|  |  |  |  |
| --- | --- | --- | --- |
| Rozpočet | Upravený rozpočet | Čerpanie rozpočtu | % plnenia |
| 100 | 100 | 0 | 0 |

1. **Program 08. Podpora všeobecne prospešných služieb**

**Podprogram 8.1 – Rímsko-katolícka cirkev, farnosť Jastrabá**

Podprogram predstavuje podporu činnosti, prevádzky Farnosti Jastrabá a organizácii eRko pri farnosti Jastrabá. Finančné prostriedky predstavujú plánované bežné výdavky určené na dotáciu farského úradu a eRka.

|  |  |  |  |
| --- | --- | --- | --- |
| Rozpočet | Upravený rozpočet | Čerpanie rozpočtu | % plnenia |
| 3800 | 3800 | 3500 | 92,11 |

**Podprogram 8.2 – Obecný cintorín a dom smútku**

Podprogram zahŕňa prevádzku obecného cintorína a činnosť domu smútku. Finančné prostriedky predstavujú bežné výdavky na činnosť a prevádzku (energie, údržba).

|  |  |  |  |
| --- | --- | --- | --- |
| Rozpočet | Upravený rozpočet | Čerpanie rozpočtu | % plnenia |
| 670 | 270 | 294,01 | 108,89 |

**REKAPITULÁCIA VÝDAVKOV**

|  |  |  |  |  |
| --- | --- | --- | --- | --- |
|  | **SCHVÁLENÝ** | **UPRAVENÝ** | **SKUTOČNOSŤ** | **%** |
| **Rozpočet obce** | 117.092 | 127.727 | 132.127,78 | 103,45 |
| **+ ZŠ s MŠ originálne kompetencie** | 67.900 | 67.900 | 69.400 | 102,21 |
| **+ ZŠ s MŠ prenesené kompetencie** | 166.057 | 166.057 | 189.453 | 114,09 |
| **SPOLU** | **351.049,-** | **361.684,-** | **390.980,78** | **108,10 %** |

**REKAPITULÁCIA PRÍJMOV**

|  |  |  |  |  |
| --- | --- | --- | --- | --- |
|  | **SCHVÁLENÝ** | **UPRAVENÝ** | **SKUTOČNOSŤ** | **%** |
| **Rozpočet obce** | 351.741,- | 393.246,- | 401.605,96 | 102,13 |
| **SPOLU** | **351.741,-** | **393.246,-** | **401.605,96** | **102,13 %** |

***Vojtech Sklenár***

***Starosta obce Jastrabá***

Vypracovala: Štefančová